|  |
| --- |
| **NAROČNIK** |
| **Naziv in sedež** | **Univerzitetna psihiatrična klinika Ljubljana****Chengdujska cesta 45****1260 Ljubljana-Polje** |
| **ID št. za DDV** | SI82546193 |
| **Matična številka** | 1191004 |
| **Transakcijski račun** | SI56 0110 0603 0277 991 |
| **Telefon** | 01/587 21 00 |
| **E-pošta** | info@psih-klinika.si |
| **Skrbnik pogodbe** | Borut Zabret, univ.dipl.ing.gr. IZS G-0035 |
| **Podpisnik** | Generalni direktor UPK Ljubljana prof. dr. Bojan Zalar |

in

|  |  |  |  |
| --- | --- | --- | --- |
| **PONUDNIK/IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Transakcijski račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  |
| **Podpisnik** |  |

sklepata

|  |
| --- |
| **POGODBO** **ZA IZDELAVO PROJEKTNO TEHNIČNE DOKUMENTACIJE** **ZA GRADNJO CENTRALNE KUHINJE št. \_\_\_\_\_\_\_\_\_\_\_** |

1. člen

PODLAGA POGODBE

|  |  |
| --- | --- |
| **Oznaka javnega naročila, ki je podlaga za sklenitev pogodbe** | JN-NMV-12/2020-S-PBH, objava na portalu e-naročanje dne 7.7.2020 pod številko JN004303/2020-W01. |

1. člen

PREDMET POGODBE

1. S to pogodbo se izvajalec zavezuje naročniku opraviti storitve projektiranja ter izdelati popolno projektno tehnično in drugo potrebno dokumentacijo, v obliki in obsegu kot jo predpisuje veljavna zakonodaja, za izgradnjo nove centralne kuhinje na lokaciji Studenec v sklopu UPK Ljubljana, vključujoč tudi prometno in energetsko infrastrukturo in zunanjo ureditev v območju gradnje. Prav tako je obveza izvajalca, da po pooblastilu naročnika in v sklopu te pogodbe pridobi tudi Gradbeno in Uporabno dovoljenje.
2. Predmet pogodbe je izdelava projektne dokumentacije za načrte arhitekture, krajinske arhitekture, gradbenih konstrukcij, strojnih in elektroinštalacij, zunanje ureditve, priključkov in komunalne energetske ter prometne infrastrukture ter druge dokumentacije, in sicer:
* Idejna zasnova vključno s tehnološko opremo (IZP),
* Projektna dokumentacija za pridobitev mnenj in gradbenega dovoljenja (DGD),
* Projektna dokumentacija za izvedbo gradnje vključno načrtom tehnološke in pohištvene preme (PZI),
* Dokumentacija za razpis izvedbe del,
* Komercialno tehnična gradiva,
* Projekt izvedenih del (PID) in navodila za obratovanje in vzdrževanje (NOV).
1. Mape z načrti in popisi del v dokumentaciji za razpis izvedbe del se izdelajo z vsebino in v obliki v skladu s predpisi o javnem naročanju oziroma s pogodbo med naročnikom in projektantom. Mape z načrti v projektu za razpis naj bodo na nivoju obdelave načrtov PZI in morajo vsebovati najmanj ustrezne risbe, tehnologijo in rok gradnje, splošne pogoje ter tabele, ki so potrebne za razumevanje zahtev iz razpisa.
2. Dokumentacija po tej pogodbi predstavlja nadaljevanje dokumentacije, začete z idejno rešitvijo oziroma zasnovo, ki je sestavni del razpisne dokumentacije. Za izdelavo projektne in druge dokumentacije je idejna arhitekturna rešitev obvezna osnova, od katere niso dopustna enostranska odstopanja glede projektnih predlogov in izračunanih stroškov izvedbe vseh gradbenih, obrtniških in inštalacijskih del na območju gradnje.
3. Izvajalec je odgovoren za izdelavo, celovitost in medsebojno usklajenost vseh delov projektne dokumentacije. Izvajalec mora zagotoviti izdelavo projektne dokumentacije tako, da je skladna z zahtevami prostorskega izvedbenega akta, gradbenih in drugih predpisov, obveznimi standardi in tehničnimi smernicami (tehnične specifikacije), zadnjim stanjem gradbene tehnike ter internimi smernicami naročnika (v kolikor obstajajo), da omogoča kakovostno izvedbo objekta in racionalnost rešitev v času gradnje in vzdrževanja objekta.
4. Izvajalec mora v okviru prevzete storitve zagotoviti tehnične rešitve, ki niso v nasprotju z gradbeno zakonodajo, drugimi predpisi, tehničnimi smernicami in pravili stroke ter zagotoviti koordinacijo odgovornih projektantov ter drugih strokovnjakov. Projektna in druga dokumentacija mora biti izdelana v slovenskem jeziku. Sestavni del projektne in druge dokumentacije so študije in elaborati in druga gradiva, navedena v 3. členu te pogodbe.
5. Vsa projektna in druga dokumentacija mora biti usklajena z načrti prometne, komunalne in energetske infrastrukture predmetnega območja in izven območja, glede obstoječe in novo predvidene infrastrukture za zagotovitev kapacitet območja. Projektna dokumentacija po tej pogodbi obsega tudi komunalno opremo - gospodarsko javno infrastrukturo v območju parcel, s priključevanjem na obstoječo infrastrukturo na javnih površinah.
6. Predmet pogodbe je tudi projektantski nadzor in vodenje projekta ločeno po sklopih, ki ga izvaja odgovorni vodja projekta in odgovorni projektanti projektiranja DGD dokumentacije po vsakokratni veljavni gradbeni zakonodaji, kot tudi koordinacija za pridobitev mnenj in gradbenega dovoljenja.
7. Projektna dokumentacija ločeno po posameznih sklopih mora biti izdelana skladno s potrjeno projektno nalogo za posamezno projektno fazo ter z vsemi pridobljenimi projektnimi pogoji, soglasji in mnenji pristojnih soglasodajalcev in skladno z veljavnimi predpisi. Projektna dokumentacija bo izdelana v obsegu, ki omogoča pridobitev gradbenega dovoljenja, izvedbo predvidene graditve in pridobitev uporabnega dovoljenja, ločeno po sklopih.
8. Izvajalec bo izdelal in predal naročniku tiskane izvode projekte dokumentacije ločeno po sklopih (fazah projekta), in sicer za vsako fazo projekta:
* IZP v 5 barvnih izvodih.
* DGD v 3 barvnih izvodih.
* PZI v 5 barvnih izvodih.
* Dokumentacijo za razpis izvedbe v 3 barvnih izvodih.
* Komercialna in tehnična gradiva vsake projektne faze v 3 barvnih izvodih.
* PID v 2 barvnih izvodih
1. Poleg zgornjih izvodov izvajalec za potrebe pridobitve projektnih pogojev, soglasij in mnenj pristojnih soglasodajalcev preda še potrebno število delnih izvodov projektne dokumentacije oziroma izvlečkov le-te za vsako posamezno projektno fazo. Delovni izvodi, namenjeni pregledovanju, in vsi nepopolni in nezaključeni izvodi za posamezno fazo ne štejejo v zgoraj navedeno število izvodov.
2. Izvajalec se zaveže, da bo vse projekte izdelal v EXCEL, ACAD, ter dokumentacijo v dwg obliki in WORD programih, jih shranil na USB ključku v izvorni (nezaščiteni/odklenjeni) in .pdf obliki in jih posredoval naročniku v rokih, ki so razvidni iz terminskega načrta pogodbe.
3. Na USB ključku bo izvajalec predal naročniku PZI načrte (PDF) in specifikacijo javnega naročila (tehnologijo, opise, roke gradnje, splošne pogoje in popis količin materiala in opreme (EXCEL)) za potrebe izvedbe javnega naročila za izbor izvajalca gradbeno obrtniških in inštalacijskih del.
4. Po pridobitvi Uporabnega dovoljenja bo izvajalec predal na USB ključku celotno PID projektno dokumentacijo.
5. člen

OBSEG DEL

1. Izvajalec bo izdelal popolno projektno in drugo dokumentacijo v obsegu in obliki, določeni v GZ (Ur. l. RS, št. 61/17, 72/17 - popr., 61/20, 65/20; v nadaljevanju GZ) oz. veljavni gradbeni zakonodaji in s Pravilnikom o podrobnejši vsebini dokumentacije in obrazcih, povezanih z graditvijo objektov (Ur. l. RS, št. 36/2018) oz. zakoni in pravilniki, ki bodo v času izdelave projektne in druge dokumentacije v veljavi in uporabi v Republiki Sloveniji, ter naročena dela izdelal in naročniku predložil:
2. vodilna mapa – mapa 0 (IZP, DGD, PZI)
3. načrti arhitekture – mapa 1 (IZP, DGD, PZI, PID)
4. načrt pohištvene opreme – mapa 1
5. načrti zunanje ureditve – mapa 2 (PZI, PID)
6. načrti gradbenih konstrukcij – mapa 3 (IZP, DGD, PZI)
7. načrti električnih instalacij in električne opreme – mapa 4 (IZP, DGD, PZI, PID)
8. načrti strojnih instalacij in strojne opreme – mapa 5 (IZP, DGD, PZI, PID)
9. načrti telekomunikacij – mapa 6 (IZP, DGD, PZI, PID)
10. načrti izkopov in osnovne podgradnje – mapa 8 (IZP, DGD, PZI, PID)
11. elaborati (študije, zasnove, strokovne ocene in tehnični dokumenti)
	* mapa 9
* študija in izkaz požarne varnosti (IZP, DGD, PZI)
* načrt gospodarjenja z gradbenimi odpadki (DGD)
* elaborat in izkaz učinkovite rabe energije (IZP, DGD, PZI, PID)
* elaborat in izkaz zaščite pred hrupom v stavbah (dGD, PZI)
* elaborat emisije prašnih delcev (PZI)
* presoja vplivov na okolje, vključno z vsemi potrebnimi in dodatno v fazi presoje zahtevanimi analizami, modeli in preveritvami (kot npr. hrup, PM10 delci in podobno), v kolikor bo v postopku potrebno.
* popis del s predizmerami in predračun (IZP, DGD, PZI)
* katalog materialov, opreme in naprav s pripadajočo tehnično dokumentacijo
1. načrt tehnološke opreme kuhinje (IZP, PZI, PID) – mapa 10
2. in drugo potrebno dokumentacijo.
3. Navedeni načrti bodo izdelani v naslednjih delih in v vsebini:
4. **Projektna in druga dokumentacija**
* predstavitvena gradiva vključno z visoko kakovostno 3D predstavitvijo načrtovane gradnje v vseh fazah projektne dokumentacije;
* dopolnjena projektna naloga za izdelavo idejnega projekta na osnovi usmeritev naročnika;
* idejni projekt IZP s tehničnim opisom in z načrti v merilu 1:100 in z variantnimi predlogi in prikazi zahtevnejših sklopov (kot so konstrukcija, temeljenje, kleti, fasadni ovoj, streha, montažni elementi, inštalacijski sistemi, požarna varnost, zaščita pred vlago, energetski in trajnostni ukrepi, …);
* po potrditvi IZP (izbrana variantna rešitev) izdelava izvlečka IZP;
* podrobna projektna naloga za izdelavo projekta DGD in PZI;
* projekt za pridobitev gradbenega dovoljenja (DGD);
* soglasja DGD in PZI;
* gradbeno dovoljenje;
* projekt za izvedbo del (PZI); s popisom gradbeno obrtniških in inštalacijskih del in projektantskim predračunom ter predizmerami.
* Projekt izvedenih del PID

Za vse faze dokumentacije se sprotno izvajajo strokovni pregledi s strani naročnika oz. pooblaščencev naročnika. Naročnik bo končni izdelek vsake posamezne faze prevzel in potrdil ali pisno zahteval dopolnitev ali jo zavrnil v 10 dneh po predložitvi.

V primeru, da ima naročnik upravičene pripombe na prevzeto delo, jih mora izvajalec odpraviti v najkrajšem možnem času oz. najkasneje v 10 dneh, oziroma jih po dogovoru upoštevati v naslednjih fazah projektne dokumentacije.

1. **Projektantski nadzor**

Projektantski nadzor pomeni tedensko prisotnost vodje projekta (VP) in odgovornih projektantov posameznih načrtov, študij in elaboratov na gradbišču za obdobje aktivne gradnje do uporabnega dovoljenja in obsega:

* udeležba OVP na vseh operativnih sestankih,
* udeležba odgovornih projektantov na operativnih sestankih vsaj 1x mesečno, v fazi izvajanja posameznih načrtov,
* redni tedenski obiski gradbišča in po potrebi na poziv naročnika ter na poziv odgovornega vodje gradbišča,
* spremljanje poteka izvedbe del,
* opozarjanje na morebitna odstopanja gradnje od načrtov ali druga neskladja,
* pojasnjevanje izdelanih načrtov za izvedbo, elaboratov, študij,
* potrjevanje materialov, opreme, naprav, delovnih skic in ostalih detajlov ter morebitnih sprememb pri gradnji objekta in drugo usklajevanje z izvajalcem,
* usklajevanje rešitev in detajlov ter potrjevanje tehnoloških in delavniških načrtov izvajalcev,
* potrjevanje manjših sprememb v okviru PZI/DGD in gradbenega dovoljenja s soglasjem naročnika,
* odgovornost za usklajenost in pravilnost potrjenih rešitev in detajlov izvajalca in morebitnih sprememb (po predlogu izvajalca),
* sodelovanje z naročnikom pri izbiri in potrjevanju finalnih materialov in barv,
* priprava izvlečkov iz načrtov, digitalnih izvlečkov in drugega v primeru pomanjkljivosti projektne dokumentacije ali za pridobitev soglasij in drugih dovoljenj,
* opravljanje projektantskega nadzora kot osnova za potrditev izjave skladnosti izvedbe objekta oziroma dokazila o skladnosti izvedbe objekta s projektno dokumentacijo,
* obveznosti OVP, izhajajoče iz veljavne zakonodaje o graditvi objektov,
* obveznosti OVP in odgovornih projektantov DGD, PZI posameznih načrtov, vezanih na pregled in podpis PID dokumentacije in spremljajočih izjav skladno z veljavnim Pravilnikom o podrobnejši vsebini dokumentacije in obrazcih, povezanih z graditvijo objektov ter uskladitev navodil za obratovanje in vzdrževanje objekta (NOV) z izvajalcem objekta,
* najmanj 1x mesečno pisno obveščanje naročnika o stanju izvajanja projektantskega nadzora, vključno s stanjem potrjevanja materialov, delavniške in druge dokumentacije in pravočasno opozarjanje na ovire za izvedbo naloge.

Projektantski nadzor izvajajo odgovorni projektanti DGD in PZI:

* načrta arhitekture,
* načrta krajinske arhitekture,
* načrta gradbenih konstrukcij,
* načrta strojnih inštalacij in strojne opreme,
* načrta električnih inštalacij in električne opreme,
* načrta izkopa in podgradnje,
* drugih načrtov, elaboratov in študij.
1. **Vodenje in koordinacija izdelave projektne dokumentacije**

 Odgovorni vodja projekta je:

* zadolžen za imenovanje odgovornih projektantov vseh načrtov, ki sestavljajo projekt,
* odgovoren za koordinacijo izvedbe vseh sestavnih delov projekta,
* odgovoren za koordinacijo odgovornih projektantov posameznih načrtov (pooblaščeni arhitekti in pooblaščeni inženirji) ter ostalih strokovnjakov, ki sodelujejo pri izdelavi projektne dokumentacije,
* odgovoren za medsebojno usklajenost posameznih delov projekta,
* odgovoren za zagotovitev izvajanja notranje kontrole usklajenosti in pravilnosti izdelane projektne dokumentacije in elaboratov s strani odgovorne osebe notranje kontrole,
* odgovoren za medsebojno usklajenost projektov sosednjih območjih in mejne javne infrastrukture,
* odgovoren za spoštovanje dogovorjenih rokov izdelave projektov,
* odgovoren za projektantski nadzor na podlagi določil zakonodaje o graditvi objektov, ali se gradnja izvaja v skladu s projektom za pridobitev gradbenega dovoljenja in ali je gradnja izvedena skladno z gradbenim dovoljenjem tako, da je objekt mogoče uporabljati,
* dolžan zastopati interese naročnika in gospodarnost (v času gradnje in posledično tudi, ko bo naročnik upravljal objekte),
* odgovoren za tehnično pravilnost projektiranja in tehnično izvedljivost projekta z upoštevanjem gradbenih toleranc.
1. **Ostale storitve**

Druge storitve pri izvajanju projekta:

* pridobitev projektnih pogojev, mnenj in soglasij,
* pridobitev gradbenega dovoljenja vključno z vodenjem postopka,
* vodilno sodelovanje in usklajevanje vseh udeležencev v postopku pridobivanja upravnih dovoljenj,
* sodelovanje pri izvedbi strokovnih pregledov naročnika ali pooblaščenca naročnika in pri prevzemih objekta,
* sodelovanje (izvlečki, prikazi, posredovanje podatkov, dodatne analize, ...) v vseh postopkih naročnika v povezavi s predmetom pogodbe (npr. prijava projekta na razpise, predstavitve projekta, trajnostno certificiranje, napake v garancijskem roku, …).
1. člen

PRAVICE IN OBVEZNOSTI POGODBENIH STRANK

* + 1. S to pogodbo se izvajalec zaveže opraviti v pogodbi določene storitve, naročnik pa mu bo za to plačal pogodbeno ceno, navedeno v tej pogodbi.
		2. Naročnik se obvezuje:
			- sodelovati z izvajalcem in mu v dogovorjenih rokih in na dogovorjen način dati na razpolago vso dokumentacijo, s katero razpolaga in informacije, potrebne za izvedbo pogodbenega dela;
			- tekoče usklajevati projektne predloge, jih odobriti, oziroma jih delno ali v celoti zavrniti;
			- tekoče izvrševati svoje pogodbene obveznosti;
			- sodelovati z izvajalcem z namenom, da se prevzete storitve izvršijo pravočasno in v obojestransko zadovoljstvo;
			- izročiti podatke o geomehanskih, hidroloških ter drugih raziskavah terena;
			- izročiti geodetski načrt obstoječega stanja terena z vrisanimi mejami parcel v obsegu po veljavnem pravilniku in kot ga zahteva postopek za pridobitev gradbenega dovoljenja;
			- predložiti dokaz o pravici graditi;
			- skrbeti, da se izvajalci projektne dokumentacije, ki ni predmet te pogodbe in s katerimi ima naročnik sklenjeno ločeno pogodbo, držijo dogovorjenih rokov za izdelavo dokumentacije in predajo informacij, potrebnih za izvedbo del po tej pogodbi (kadar pogodba ne zajema celotne dokumentacije);
			- skladno s to pogodbo izpolnjevati finančne obveznosti;
			- spoštovati moralne avtorske pravice avtorja;
			- izročiti pravnomočno gradbeno dovoljenje in uporabno dovoljenje;
			- pravočasno obvestiti izvajalca o vseh spremembah in novo nastalih situacijah, ki bi lahko imele vpliv na izvršitev pogodbenih obveznosti.
		3. Izvajalec se obvezuje, da bo:
			- prevzeto delo izvršil v skladu s pravili stroke, skladno s prostorskim aktom in potrjeno projektno nalogo, vestno in kvalitetno, v skladu s tehničnimi predpisi, standardi in internimi usmeritvami naročnika ter zadnjim stanjem gradbene tehnike tako, da projektna dokumentacija omogoča kakovostno izvedbo objekta in racionalnost rešitev v času gradnje in vzdrževanja objekta;
			- po potrebi in na zahtevo naročniku tolmačil projektno in drugo dokumentacijo in vse nejasnosti iz obsega pogodbenega dela v času izvedbe pogodbe, garancijske dobe ter dobe solidnosti objekta;
			- zagotovil pooblaščene arhitekte, pooblaščene inženirje in druge strokovnjake, ki so sposobni strokovno korektno, kakovostno in pravočasno izdelati naročeno projektno in tehnično dokumentacijo s ciljem doseganja optimalnih rezultatov;
			- aktivno sodeloval z naročnikom in pooblaščenci naročnika v času izdelave projektne in druge dokumentacije,
			- v okviru storitev po tej pogodbi strokovno in kontinuirano preverjal in upošteval potrebe in želje naročnika;
			- pridobil soglasje naročnika za vsako predlagano spremembo dokumentacije;
			- sodeloval na vseh rednih in izrednih koordinacijah pri naročniku v vseh fazah izdelave predmeta pogodbe, na koordinacijah zagotovil sodelovanje vseh odgovornih projektantov posameznih načrtov;
			- vodil redne koordinacijske projektantske sestanke, vodil zapisnike, pripravljal in spremljal terminske načrte izdelave projektne dokumentacije ter poročal naročniku;
			- izdelal popolno projektno in drugo dokumentacijo tako, da bo celoten strošek izvedbe vseh gradbenih, obrtniških in inštalacijskih del (GOI dela obsegajo: pripravljalna, gradbena, obrtniška, inštalacijska in zaključna dela na gradbišču z zunanjo ureditvijo gradbene parcele, vključno z zunanjimi parkirišči in potrebnimi komunalnimi hišnimi priključki, prometno, komunalo, energetsko infrastrukturo območja s priključitvijo na javno infrastrukturo) za objekt maksimalno upošteval najbolj racionalne tehniške in izvedbene rešitve.
			- da bo v vseh fazah spremljal in preverjal izvedljivost rešitve ob upoštevanju najbolj racionalnih izvedb;
			- popise gradbeno obrtniških in inštalacijskih del in predizmere izdelal natančno, z upoštevanjem vseh potrebnih detajlov iz projekta PZI;
			- izdelal popis del in naročniku predal predizmere za GOI dela (z natančnostjo – v fazi PZI odstopanje količin max +/- 1%) in na osnovi tega tudi projektantski predračun z ažuriranimi tržnimi enotnimi cenami, iz katerega je razvidna cena za m2 uporabne površine objektov, infrastrukture in zunanje ureditve;
			- na svoje stroške popravil projektno in drugo dokumentacijo v primeru, da naročnik v postopku izbire izvajalca del ne bo pridobil ponudbe za s strani naročnika predpisano ali nižjo ceno projekta - izvedljivost projekta po izračunanem celotnem strošku bo preverjena v postopku izbire izvajalca del po javno naročniški zakonodaji;
			- sproti obveščal naročnika o problematiki in situacijah, ki bi lahko vplivale na izvršitev prevzetih obveznosti in na povečanje stroškov;
			- izdelal tlorise glavnih načrtov v enakem merilu ter zbirnike vsake tlorisne etaže in kritičnih prerezov, vse v vseh fazah projekta, ter delavniško dokumentacijo vseh montažnih elementov;
			- primarno pri ponujenih rešitvah upošteval kriterije ekonomičnosti in trajnosti gradnje ter uporabe in vzdrževanja stanovanjske stavbe in stanovanj v celotni življenjski dobi;
			- izvršil pogodbeno delo gospodarno in v korist naročnika;
			- na svoje stroške in v razumnem roku, ki ga določi naročnik, izvršil dopolnitve in spremembe pogodbenega dela, če se ugotovi, da je delo pomanjkljivo opravljeno;
			- vršil projektantski nadzor;
			- pri izvajanju storitev uporabljal programsko platformo skladno z navodili naročnika, ki je za izvajalca brezplačna;
			- varoval poslovno tajnost naročnika in njegovih partnerjev kot tudi tajnost vseh dokumentov in ostalih informacij in jih brez soglasja naročnika ne bo posredoval tretjim osebam;
			- opravila, vezana na pogodbo, izvajal v slovenskem jeziku;
			- upošteval parcelne meje kot območje obdelave za objekte, parcelne meje javnih površin kot območje obdelave za komunalno opremo in ne bo posegal na ostala zemljišča oz. bo o tem predhodno pridobil mnenje naročnika;
			- odgovorno sodeloval z izvajalcem del in naročnikom pri odpravi očitnih in skritih napak (tolmačenje izvedenih projektnih rešitev in podajanje novih projektnih rešitev), ki so posledica projektantih rešitev v času 5 let od prevzema objekta ter pri odpravi napak solidnosti objekta v času 10 let od prevzema objekta;
			- zagotovil notranjo kontrolo usklajenosti in pravilnosti projektne dokumentacije in elaboratov s podpisom odgovorne osebe notranje kontrole, ki v predmetni nalogi nima vloge odgovornega projektanta.
		4. Če naročnik naroči izvajalcu storitev, s katero bi bili kršeni predpisi ali pa povzročena nesorazmerna škoda naročniku ali tretjemu, lahko izvajalec takšno naročilo odkloni, ne da bi kršil pogodbo, vendar mora razlog za odklonitev dokazati. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo.
		5. Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik izvede kritni kup, razdre pogodbo, uveljavi finančno zavarovanje za dobro izvedbo pogodbenih obveznosti, v primeru škode pa tudi zahteva odškodnino.
		6. Za potrebe izvajanja te pogodbe pogodbeni stranki praviloma uporabljata elektronsko komunikacijo (v pogodbi navedeno e-pošto) in sta dolžni obe zagotoviti, da bodisi nasprotna stranka, bodisi nasprotni informacijski sistem potrdi vsak prejem tako dogovorjene poslovne komunikacije.
1. člen

KOLIČINE, CENE IN IZVEDBENI POGOJI

|  |
| --- |
| **CENA** |
| **Vrednost ponudbe** | **EM (kos)** | **Količina** | **Cena v EUR z DDV** |
| IZP | Celota vseh del | 1 |  |
| DGD | Celota vseh del | 1 |  |
| Koordinacija pridobivanja gradbenega dovoljenja | Celota vseh del | 1 |  |
| PZI | Celota vseh del | 1 |  |
| Projektantski nadzor | Celota vseh del | 1 |  |
| PID | Celota vseh del | 1 |  |
| Vodenje in koordinacija projekta | Celota vseh del | 1 |  |
| **SKUPAJ v EUR brez DDV** |  |
| **Vrednost DDV** |  |
| **SKUPAJ v EUR z DDV** |  |

*Ponudnik soglaša, da lahko naročnik, ob upoštevanju sedmega odstavka 89. člena Zakona o javnem naročanju (*Ur. l. RS, št. 91/2015 in 14/18, s spremembami in dopolnitvami; v nadaljevanju ZJN-3)*, v primeru ugotovitve računskih napak, le-te odpravi tako, da ob upoštevanju cen na enoto brez DDV in količin, ki jih ponuja, izračuna vrednost ponudbe z upoštevanjem pravilne matematične operacije. Ponudnik tudi soglaša, da lahko naročnik napačno zapisano stopnjo DDV popravi v pravilno.*

* + 1. Pogodbene vrednosti, dogovorjene s to pogodbo, so fiksne. Vrednosti so veljavne in nespremenljive do izpolnitve vseh pogodbenih obveznosti.
		2. Do spremembe pogodbene vrednosti lahko pride le v primeru, če glede na terminski načrt, ki je priloga k tej pogodbi, pride do kasnitve z opravili, ki niso nastale po krivdi izvajalca in se lahko uveljavljajo ter dogovorijo šele po več kot treh (3) letih od sklenitve te pogodbe in v primeru, da pride do triletnega zamika med posameznimi fazami izvedbe pogodbe. V skladu s tem si naročnik pridržuje pravico, da pogodbeno vrednost indeksira po indeksu rasti »povprečni indeksi za stanovanjsko gradnjo« - Združenja za gradbeništvo in industrijo gradbenih materialov pri Gospodarski zbornici Slovenije skladno z določbami Pravilnika o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Ur.l. RS, št. 1/2004). Predmet indeksacije je lahko le v delu neizvedenih storitev.
		3. V pogodbeni vrednosti so vključeni stroški za dogovorjeno število izvodov projektne dokumentacije IZP, DGD in PZI ter druga dokumentacija, kot je navedena v 3. členu pogodbe, vključno z opravili projektantskega nadzora. Dokumentacija mora biti izdelana in vezana v skladu z zahtevami Pravilnika o podrobnejši vsebini dokumentacije in obrazcih, povezanih z graditvijo objektov in dva izvoda izdelka na računalniškem mediju (tekstualni del v Microsoft Word formatu (\*.doc), preglednice v Microsoft Excel formatu (\*.xls ) in grafika v Acad formatu (\*.dwg) in pdf. formatu, ki omogoča popolno nadaljnjo uporabo naročniku (nezaščiteno/odklenjeno) skladno z določbami te pogodbe o avtorskih pravicah. Na računalniškem mediju naj bo tudi del projektne dokumentacije, ki po vsebini in obliki zagotavlja povezavo s prostorskim informacijskim sistemom po predpisih o prostorskem načrtovanju in omogoča popolno nadaljnjo uporabo naročniku (nezaščiteno/odklenjeno) skladno z določbami te pogodbe o avtorskih pravicah.
		4. Pogodbena cena ne vključuje:
			- stroškov izdelave sprememb in dopolnitev projektne dokumentacije, ki so nastale med delom na podlagi potrjene projektne naloge na zahtevo naročnika,
			- stroškov projektnih pogojev in soglasij soglasodajalcev,
			- izdelave načrtov javnih komunalnih in energetskih vodov izven območja ureditve,
			- stroškov plačil za dodatna dela in ekspertize, ki praviloma niso sestavni del dokumentacije in jih izvajalec v soglasju z naročnikom naroča pri tretjih osebah,
			- izdelave dokumentacije v tujem jeziku,
			- izdelave projektne dokumentacije s posebnimi programskimi orodji, ki se ne uporabljajo v redni praksi, razen dogovorjenih s to pogodbo,
			- izdelave morebitnega dodatnega propagandnega gradiva.
		5. Pogodbeni stranki se dogovorita, da se v primeru spremembe davčnih predpisov v času trajanja Pogodbe, ki bi določali spremembo upoštevane stopnje DDV in ki bi posledično vplivala na dogovorjeno pogodbeno vrednost iz prejšnjega člena, neto skupna pogodbena vrednost ne spremeni, izvajalcu pa se ne glede na določbo fiksne pogodbene vrednosti prizna razlika v ceni zaradi spremenjenega DDV. Spremenjena davčna stopnja se v pogodbenem razmerju uporablja neposredno, brez vnovične sklenitve dodatka za ta namen, pri čemer ta določba ne velja za primere morebitnih novih davkov, ki jih morata pogodbeni stranki upoštevati.
1. člen

NAČIN PLAČILA

* + 1. Naročnik bo plačal izvajalcu pogodbeno vrednost za posamezno fazo pogodbenega dela na podlagi izdanega e-računa. E-račun se izda skladno z posameznimi fazami pogodbenega dela, podanih v naslednji preglednici. Naročnik mora izvajalčev e-račun za vsako fazo pogodbenega dela pregledati in potrditi ali utemeljeno pisno zavrniti v osmih (8) dneh po prejemu. E- račun se plača v roku **30 dni** od prejema računa.

|  |  |
| --- | --- |
| IZSTAVITEV RAČUNOV V POSAMEZNI FAZI – ZA POSAMEZNI OBJEKT | % SKUPNE POGODBENE VREDNOSTI ZA POSAMEZEN OBJEKT |
| 3 delovne dni po predaji in potrditvi idejnega projekta IZP | 15 % |
| 3 delovne dni po predaji in potrditvi DGD dokumentacije | 34 % |
| 3 delovne dni po pridobitvi Gradbenega dovoljenja  | 8% |
| 3 delovne dni po predaji in potrditvi dokumentacije za razpis izvedbe (DRI) GOI del | 27% |
| 3 delovne dni po predaji in potrditvi celotne PZI dokumentacije  | 5% |
| 3 delovne dni po predaji PID, navodili za obratovanje in vzdrževanje ter končnih komercialno tehničnih gradiv | 5% |
| projektantski nadzor in vodenje ter koordinacijo projekta, ter po predaji in potrditvi (PID) po končani gradnji | 6% |
|  |  |
| **SKUPAJ** | **100 %** |

* + 1. E-račune za projektantski nadzor bo izvajalec izstavljal mesečno, skupaj s poročilom o opravljenih aktivnostih in skladno s terminskim načrtom izvajalca GOI del. Podrobnejši način plačevanja storitev projektantskega nadzora bosta pogodbeni stranki opredelili z dodatkom k tej pogodbi.
		2. Če bi naročnik zamujal s plačilom, ima izvajalec pravico zahtevati zamudne obresti po veljavnem obligacijskem zakoniku.
		3. Morebitna neposredna plačila podizvajalcem bo naročnik poravnal po predhodno predloženi pisni dokumentaciji skladno z ZJN-3.
1. člen

SPREMENJENA IN POZNEJE NAROČENA DELA

* + 1. Izvajalec se zaveže izvesti tudi vsa morebitna poznejša ali posebej naročena dela. V primeru posebnega pisnega naročila naročnika, se pozneje naročena dela, ki niso opuščena po krivdi izvajalca, obračunajo po predhodno izvedenih pogajanjih med pogodbenima strankama in v sorazmerju s pogodbenimi cenami.
		2. Za pozneje naročena dela se lahko štejejo tudi s strani naročnika pisno zahtevane spremembe izdelane in potrjene projektne dokumentacije, ki nastanejo na predlog naročnika in so predlagane po potrditvi PZI. Skladno z zahtevano spremembo naročnika se določi nov rok izvedbe in vrednost pozneje naročenih del.
		3. Opuščena dela, ki niso bila izvedena po krivdi izvajalca, in jih naročnik zahteva v izvedbi, ne štejejo za pozneje naročena dela.
		4. Naročnik bo za dodatne storitve do maksimalne višine 30% vrednosti te pogodbe z izvajalcem sklenil aneks k pogodbi brez izvedbe novega postopka skladno z drugim odstavkom 95. člena ZJN-3.
1. člen

ROKI IZVEDBE

* + 1. Za pozneje naročena dela se lahko štejejo tudi s strani naročnika pisno zahtevane spremembe, izdelane in potrjene projektne dokumentacije, ki nastanejo na predlog naročnika in so predlagane po potrditvi PZI. Skladno z zahtevano spremembo naročnika se določi nov rok izvedbe in vrednost pozneje naročenih del.
		2. Izvajalec je dolžan v roku 5 dni od podpisa pogodbe predložiti terminski načrt izvedbe projekta, ki mora biti usklajen z naročnikovimi roki.
		3. Rok za dokončanje del po tej pogodbi je najkasneje do 25.januarja 2021 od začetka del oz po dinamiki upravnega organa (za začetek del se šteje datum podpisa pogodbe in predložitev terminskega načrta, ki mora biti izdelan skladno z naročnikovimi roki). Izvajalec mora tekoče obveščati naročnika o eventualnih problematikah pridobivanja dokumentov in skrbeti za čim bolj mogoče krajšanje rokov.
		4. Projektna dokumentacije bo izdelana v naslednjih rokih za vsako fazo:
* Izdelava IZP: 20 koledarskih dni po podpisu pogodbe,
* Pridobivanje projektnih pogojev: 45 koledarski dni od podpisa pogodbe,
* Izdelava DGD: 20 koledarskih dni po pridobitvi projektnih pogojev,
* Pridobivanje mnenj 45 dni,
* Priprava vloge za gradbeno dovoljenje 10 dni
* Pridobivanje gradbenega dovoljenja 60 dni oz po dinamiki upravnega organa
* PZI: PZR za razpis GOI na dan GD , PZI komplet 15 dni po pridobitvi gradbenega dovoljenja,
* komercialno tehnična in druga gradiva: 15 koledarskih dni za posamezno fazo,
* PID: 20 dni po zaključku del
	+ 1. Popis del vsake posamezne projektne faze mora biti predan 8 koledarskih dni pred zaključkom te posamezne projektne faze. V rokih iz prejšnjega odstavka je upoštevan čas za pridobitev projektnih in drugih pogojev ter mnenj in soglasij, prav tako je upoštevan čas, ki je potreben naročniku za strokovni pregled in potrditev teh posameznih projektnih faz dela.
		2. Projektantski nadzor se izvaja ves čas gradnje objektov skladno s potekom izvedbe del na objektih.
		3. Izvajalec ne odgovarja za zamudo pri izročitvi predmeta pogodbe ali fazah pogodbenega dela, če je ta nastala zaradi razlogov, na katere izvajalec ni mogel vplivati (višja sila).
		4. Naročnik ne odgovarja za zamudo pri uvedbi v delo, če je ta nastala zaradi razlogov, na katere naročnik ni mogel vplivati (višja sila).
		5. V primeru višje sile se pogodbeni roki ustrezno podaljšajo za čas trajanja višje sile, vendar le v primeru, če ti dogodki, ki predstavljajo višjo silo vplivajo na izpolnjevanje pogodbenih obveznosti. Pomanjkanje izvajalcev se ne šteje za dogodke, ki so višja sila.
		6. Za primere višje sile veljalo le dogodki, ki jih ni mogoče predvideti ali se jim izogniti. Izvajalec, ki ga prizadene višja sila, se lahko sklicuje na višjo silo pod pogojem, da naročnika takoj, najkasneje pa v treh delovnih dneh (pisno po pošti ali po elektronski pošti) obvesti o pojavu in predvidenem trajanju ovire za izpolnjevanje pogodbenih obveznosti ter poda svoje stališče o vzroku in predvidenih posledicah, če tudi to zaradi višje sile ni onemogočeno (npr. zaradi prepovedi obveščanja, vojnega stanja). Smiselno se ta določba uporablja tudi za naročnika.
		7. Izvajalec in naročnik morata v primerih višje sile storiti vse za odstranitev oziroma ublažitev težav in predvidene škode ter se o tem, če je mogoče, tekoče obveščati.
		8. Roki, ki jih zaradi pojava višje sile ni mogoče izpolniti, se bodo podaljšali za čas trajanja višje sile. Če bi višja sila trajala več kot 30 dni, bosta izvajalec in naročnik s pogajanji poiskala način ureditve posledic višje sile.
		9. Če izvajalec in naročnik v primeru višje sile, ki traja dlje časa oziroma več kot 60 dni, ne bi mogla najti sporazumne rešitve, lahko naročnik odstopi od pogodbe. Za izvedbo odstopa od pogodbe se uporabljajo določbe te pogodbe.
		10. Pričetek ali tek postopkov zaradi insolventnosti in prisilnega prenehanja, ki bi jih sprožil izvajalec ali kdo drug, ne štejejo za višjo silo.
1. člen

PREVZEM

* + 1. Šteje se, da je naročnik prevzel posamezno izdelano fazo projektne dokumentacije (končni izdelek v predpisanem številu izvodov skladno s 3. členom te pogodbe) takrat, ko izvajalcu pisno potrdi pravilnost in ustreznost dokumentacije. Enako se šteje, da je naročnik prevzel posamezno fazo projektne dokumentacije tudi v primeru, da v roku 15 dni od sprejema le te izvajalcu ne izroči pisnih pripomb.
		2. V primeru, da ima naročnik pripombe na prevzeto delo, se izvajalec zaveže napake odpraviti v roku 7 dni (v kolikor to iz objektivnih razlogov ni mogoče, pa v najkrajšem času za katerega se dogovorita izvajalec in naročnik) oziroma utemeljene pripombe upoštevati pri nadaljnjem delu.
1. člen

ZAVAROVANJE PROJEKTANTSKE ODGOVORNOSTI

* + 1. Izvajalec bo najkasneje v desetih dneh po podpisu pogodbe kot pogoj za veljavnost sklenitve te pogodbe predložil zavarovalno polico za zavarovanje projektantske odgovornosti, kot jo predpisuje GZ za zavarovanje morebitne škode, ki bi nastala med izvajanjem te pogodbe zaradi nekorektne ali nepopolne izvedbe pogodbenega dela (zakonska odgovornost, mehke škode, čiste premoženjske škode, napake iz nefunkcionalnosti, ipd. …) naročniku in tretjim osebam pri zavarovalnici za zavarovalno vsoto 50.000,00 EUR.
1. člen

ZAMUDA IN POGODBENA KAZEN

* + 1. V primeru, da izvajalec zamuja z izvedbo storitev iz razlogov, ki niso na strani naročnika ter ne gre za opravičeno zamudo, je dolžan plačati pogodbeno kazen.
		2. Če izvajalec zamuja z izvedbo storitev toliko, da bi lahko naročniku nastala škoda ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika (pri tem uporabi dano zavarovanje dobre izvedbe pogodbenih obveznosti), lahko pa zahteva povrnitev dejanske škode ali razdre pogodbo.
		3. Pogodbena kazen ali kritje za nadomestno storitev se obračuna pri plačilu pogodbene cene.
		4. Pogodbeni stranki soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.
		5. Če je delo v primeru naročnikove zamude zaradi zastoja onemogočeno, se pogodbeni stranki lahko dogovorita, na katerih drugih primernih delih glede na predmet te pogodbe se bo uporabilo delavce, katerih delo je zaradi zastoja onemogočeno.
1. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

* + 1. Izvajalec mora najkasneje v desetih dneh od prejema izvoda podpisane pogodbe s strani naročnika, kot pogoj za veljavnost pogodbe, naročniku izročiti finančno zavarovanje za dobro izvedbo pogodbenih obveznosti v naslednji obliki:

|  |  |  |
| --- | --- | --- |
| Vrsta zavarovanja | Vrednost in valuta | Veljavnost(od / do) |
| Podpisana in žigosana bianco menica skupaj s pooblastilom za izpolnitev ali poroštvo. | EUR*(10% skupne pogodbene vrednosti z DDV)* | od začetka veljavnosti pogodbe še 30 dni po pravnomočnosti uporabnega dovoljenja |

1. Naročnik lahko unovči finančno zavarovanje v naslednjih primerih:
	* + - če izvajalec storitve ne opravi v skladu z zahtevami pogodbe ali s specifikacijami;
			- če naročnik razdre pogodbo zaradi kršitev ali zamude na strani izvajalca;
			- če izvajalec objavi nesolventnost, prisilno poravnavo ali stečaj;
			- če izvajalec krši zaupnost podatkov;
			- če izvajalec naročniku pravočasno ne izroči finančnega zavarovanja za odpravo napak
			- če izvajalec naročniku pravočasno ne izroči ustreznega zavarovanja projektantske odgovornosti iz 10. člena.
			- če izvajalec brez dogovora z naročnikom odstopi od pogodbe in razlogi za to niso na naročnikovi strani.
2. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.
3. Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od izvajalca v celoti.
4. člen

PRAVICE INTELEKTUALNE LASTNINE

1. Vsi materiali, predlogi, rešitve, skice in načrti, ki jih izvajalec od faze ponudbe do prenehanja pogodbenih obveznosti izroči naročniku so, če ni dogovorjeno drugače, izključno last naročnika in ima na njih neomejene materialne avtorske pravice za enkratno uporabo, to je le za enkratno izgradnjo objekta po obsegu in vsebini, kot določa ta pogodba. Moralne avtorske pravice so izključna last izvajalca. Pogodbeni stranki sta sporazumni, da materialne avtorske pravice preidejo na naročnika z izročitvijo dela, kar posledično pomeni, da izvajalec ne more več uveljavljati materialnih avtorskih pravic na že izročenem delu in lahko delo na predmetnem projektu v primeru prenehanja sodelovanja z izvajalcem nadaljuje drugi projektant izbran s strani naročnika brez omejitev,
2. Izvajalec je seznanjen s tem, da ima neizpolnitev izročitve del po 103. členu Obligacijskega zakonika za posledico, da lahko naročnik zahteva izpolnitev obveznosti ali pa odstopi od pogodbe, v vsakem primeru pa ima pravico do odškodnine. Odškodninska odgovornost je tudi v tem primeru enaka škodi, ki naročniku nastane zaradi nerealizacije projekta.
3. Skladno z določbo 108. člena Obligacijskega zakonika, ki določa, da lahko pogodbi zvesta stranka odstopi od pogodbe tudi v primeru zaporednih obveznosti, če je iz danih okoliščin očitno, da pogodbi nezvesta stranka teh ne bo izpolnila v celoti. Glede na navedeno si naročnik pridržuje pravico, da odstopi ne le glede bodočih obveznosti, temveč tudi glede že izpolnjenih obveznosti, če njihova izpolnitev odstopa od naročnikovega naročila ali če brez manjkajočih izpolnitev zanj nima pomena. V konkretnem primeru tako lahko naročnik zahteva vračilo vseh že plačanih zneskov za projekte skupaj z obrestmi, če projekti niso uporabljivi samostojno in na njihovi podlagi ni mogoče nadaljevati upravnih postopkov.
4. Pogodbeni stranki soglašata, da določila o prenosu materialnih avtorskih pravic, kot je opredeljeno s to pogodbo, ne pomenijo kakršnekoli prednostne pravice avtorja / soavtorjev glede izvajanja nadaljnjih opravil predelave ter z ničemer ne omejuje naročnika, da nadaljnja opravila (npr. predelava, izdelava PID) izvede sam ali izvedbo prepusti tretji osebi.
5. Izvajalec s to pogodbo dovoljuje, da lahko naročnik izključno za svoj račun oziroma račun kasnejših lastnikov stanovanjske stavbe in stanovanj v skladu z obstoječo zakonodajo brez omejitev in posamičnih dovoljenj izvajalca izvede vse potrebne adaptacije, obnovitve ali druge posege iz naslova posodobitve in investicijskega vzdrževanja, ki bi lahko vplivale na izgled stavbe. Naročnik se obveže, da bo v primeru potreb po spremembah iz prejšnjega stavka, o tem obvestil izvajalca in ga pozval, da predloži svojo ponudbo za projektiranje nameravanih sprememb, pri čemer mu za odgovor poda deset (10) dnevni rok. V primeru, da izvajalec ne poda ponudbe, da ponudba ni pravočasna ali popolna ali da cenovno in vsebinsko odstopa od zahtev naročnika, naročnik lahko zavrne sodelovanje in ponudbo pridobi s strani drugega ponudnika.
6. Izvajalec lahko zadrži kopijo projektne in druge dokumentacije kot referenčno gradivo. Naročnik ne sme razmnoževati ali spreminjati prevzete projektne dokumentacije brez pisnega soglasja izvajalca izven okvira tega projekta.
7. člen

POOBLAŠČENI PREDSTAVNIKI POGODBENIH STRANK

|  |  |  |
| --- | --- | --- |
| **Pooblaščeni predstavniki strank** | **Odgovorni pooblaščeni predstavnik naročnika za dela po tej pogodbi je** | **Odgovorni predstavnik izvajalca za dela po tej pogodbi, ki je pooblaščen, da zastopa izvajalca v vseh vprašanjih, ki se nanašajo na to pogodbo.** |
| Ime in priimek:Borut Zabret, u.d.i.g.Tel. št.: 01/58 72 434E-pošta: borut.zabret@psih-klinika.si | Ime in priimek:Tel. št.:E-pošta: |
| Predstavnik naročnika sodeluje s pooblaščenim predstavnikom projektanta ves čas trajanja pogodbe in mu nudi vse potrebne podatke, ki jih je naročnik dolžan dati na podlagi obveznosti iz te pogodbe.Predstavnik izvajalca je dolžan ves čas trajanja pogodbe neposredno in tvorno sodelovati s pooblaščenim predstavnikom naročnika.Pogodbeni stranki sta dolžni obvestiti nasprotno stranko o zamenjavi predstavnikov v roku treh dni po zamenjavi.Vsa obvestila strank in ostale pomembne komunikacije morajo biti poslane nasprotni stranki po pošti ali e-pošti. Pomembne komunikacije so tiste, ki zadevajo določbe te pogodbe, potek gradnje, storitev in dobav, projektno dokumentacijo ter spremembe teh, situacije, prevzeme in potrjevanja, plačila, naročila, odredbe, opomine in pritožbe. Komunikacije, ki majo za posledico spremembo gradnje, pogodbene cene ali pogodbenega roka kot tudi vsi dokumenti, ki so podlaga za plačilo ali zavrnitev, se pošiljajo pisno (priporočeno). Operativne komunikacije brez zgoraj naštetih učinkov lahko potekajo preko telefona. Vsa pisanja in elektronska pošta morajo biti naslovljena na pristojne kontaktne osebe v skladu s to pogodbo. |

1. člen

ODGOVORNE OSEBE IZVAJALCA ZA POSAMEZNO PODROČJE

|  |  |
| --- | --- |
| Odgovorni vodja projekta |  |
| Odgovorni projektant načrta arhitekture |  |
| Odgovorni projektant načrta krajinske arhitekture |  |
| Odgovorni projektant načrta gradbenih konstrukcij |  |
| Odgovorni projektant načrta strojnih instalacij in strojne opreme |  |
| Odgovorni projektant načrta električnih instalacij in električne opreme |  |
| Odgovorni projektant načrta izkopov in podgradnje  |  |
| Odgovorni projektanti drugih načrtov in elaboratov |  |
| Odgovorni izdelovalec elaborata zaščite pred hrupom |  |
| Odgovorni izdelovalec elaborata učinkovite rabe energije |  |
| Odgovorni izdelovalec študije požarne varnosti |  |
| Koordinator varnosti pri delu v pripravljalni fazi projekta  |  |
| Odgovorni izvajalec presoje vpliva na okolje |  |

1. Odgovorni vodja projekta (OVP) vodi izdelavo projektne dokumentacije v smislu koordinacije med izdelovalci posameznih delov dokumentacije ter je odgovoren za kontrolo kakovosti in medsebojne usklajenosti projektne dokumentacije. Odgovorni vodja projekta po tej pogodbi je zadolžen tudi za koordinacijo in usklajevanje projektov s projektno dokumentacijo javne energetske, komunalne in prometne infrastrukture. Odgovorni vodja projekta pri izvajanju gradnje objekta, ki ga je projektiral, nadzoruje, ali se gradnja objekta izvaja v skladu s projektom za pridobitev gradbenega dovoljenja.
2. Odgovorni projektant posameznega načrta je odgovoren za strokovne rešitve (tudi za tiste, ki jih je sprejel in izvedel po predlogu naročnika oz. njegovega pooblaščenca ali izvajalca gradnje), izdelavo ter usklajenost projektne dokumentacije, ki jo obdeluje.
3. člen

KONČNE DOLOČBE

* + 1. Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
			- pridobitev posla ali
			- za sklenitev posla pod ugodnejšimi pogoji ali
			- za opustitev dolžnega nadzora nad izvajanjem pogodbenih obveznosti ali
			- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku,

je v primeru citiranih ravnanj nična.

* + 1. Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
		2. Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila zakona, ki ureja obligacijska razmerja in drugi predpisi, ki urejajo pogodbene odnose.
		3. S podpisom te pogodbe se izvajalec strinja z objavo te pogodbe in javno dostopnih informacij javnega značaja iz te pogodbe na nacionalnem portalu, namenjenem objavam o javnih naročilih, skladno z določbami zakona, ki ureja dostop do informacij javnega značaja in določbami pravilnika, ki ureja objave pogodb s področja javnega naročanja, koncesij in javno-zasebnih partnerstev.
		4. Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.
		5. Pogodba je sklenjena pod razveznim pogojem, ki se uresniči, če je naročnik seznanjen, da je:
* sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca;
* pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila.

Če naročnik v zakonsko določenem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* + 1. Pogodba je sklenjena pod razveznim pogojem, ki se v primeru izpolnitve okoliščin iz drugega odstavka 67.a člena ZJN-3A ter ob upoštevanju četrtega odstavka istega člena, uresniči z dnem sklenitve nove pogodbe o izvedbi javnega naročila za predmetno naročilo, pri čemer se izvajanje točke c) drugega odstavka 67.a člena ZJN-3A začasno zadrži skladno s sklepom št. U-I-180/19-17 z dne 7. 11. 2019.
		2. Pogodba je sestavljena v dveh izvodih, od katerih prejme vsaka pogodbena stranka po en izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | Z dnem pridobitve uporabnega dovoljenja. |
| **Predčasna odpoved pogodbe** |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti.
 | 1. Z dnem unovčenja finančnega zavarovanja.
 |
| 1. Neutemeljena zavrnitev naročila s strani izvajalca, odstopanje od naročenega načina izvedbe ali nekvalitetno oziroma nepravilno opravljena storitev.
 | Ad 2, 3, 4, 5) Z dnem, ko izvajalec prejme obvestilo o odpovedi pogodbe. |
| 1. Zamuda izvajalca ali napake pri izvedbi, ki bistveno zmanjšajo pomen posla.
 |
| 1. Dosežek maksimalne višine pogodbene kazni.
 |
| 1. V primerih določenih v 96. členu ZJN-3.
 |
| 1. Če naročnik ne poravna zapadlih obveznosti.
 | 1. Po preteku 30 dni od obvestila naročniku.
 |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.
 | 1. Z dnem, ko nasprotna stranka prejme obvestilo o odpovedi pogodbe.
 |
| 1. Dogovorno med obema strankama.
 | 1. Po poravnavi medsebojnih obveznosti iz pogodbe.
 |

|  |
| --- |
| **PRILOGE POGODBE** |
| 1. del
 | Terminski načrt – podroben terminski plan dostavi izvajalec z ponudbo |
| 1. del
 | Tehnična dokumentacija |
| 1. del
 | Garancijski dokumenti (Finančno zavarovanje, ki ga v originalu hrani naročnik) |
| 1. del
 | Izvajalčeva ponudba |
| 1. del
 | Razpisna dokumentacija |

|  |  |  |
| --- | --- | --- |
| **Naročnik** |  | **Ponudnik/Izvajalec** |
| Univerzitetna psihiatrična klinika LjubljanaChengdujska cesta 451260 Ljubljana-Polje |  |  |
| Ljubljana-Polje, dne |  |  , dne |
| Podpisnik: Generalni direktor UPK Ljubljana prof. dr. Bojan Zalar |  | Podpisnik: |